Երկրորդ այգին, որը նոր տեսքով բացել է դռները երևանցիների առաջ, Կոմիտասի անվան զբոսայգին է։ Ի տարբերություն նախորդի, այս այգին Երևանի քաղաքապետարանի տարեկան ծրագրով է բարեկարգվել։ Ծրագրի շրջանակում այգում տեղադրվել են զրուցատաղավարներ, նստարաններ, կառուցվել է ջրավազան, հասարակական զուգարան: Հանգստի գոտին լուսավորվում է ժամանակակից էներգախնայող լուսատուներով: Զբոսայգին հարմարեցված է նաև հաշմանդամություն ունեցող քաղաքացիների համար։